CELEX: 32006R0971
Language: hu
Date: 2006-06-29 00:00:00
Title: A Bizottság 971/2006/EK rendelete ( 2006. június 29. ) a harmadik országokból származó, a kiválótól eltérő minőségű közönséges búzára vonatkozó közösségi vámkontingensek megnyitásáról és kezeléséről szóló 2375/2002/EK rendelet módosításáról

30.6.2006   
            
            
               HU
            
            
               Az Európai Unió Hivatalos Lapja
            
            
               L 176/51
            
         
      A BIZOTTSÁG 971/2006/EK RENDELETE
   
   (2006. június 29.)
   a harmadik országokból származó, a kiválótól eltérő minőségű közönséges búzára vonatkozó közösségi vámkontingensek megnyitásáról és kezeléséről szóló 2375/2002/EK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a gabonafélék piacának közös szervezéséről szóló, 2003. szeptember 29-i 1784/2003/EK tanácsi rendeletre (1) és különösen annak 12. cikke (1) bekezdésére,
   mivel:
   
               (1)
            
            
               Az Európai Közösség és az Amerikai Egyesült Államok között, az 1994. évi Általános Vám- és Kereskedelmi Egyezmény (GATT) XXIV. cikke 6. pontja és XXVIII. cikke értelmében, levélváltás formájában létrejött megállapodás (2), amelyet a 2006/333/EK tanácsi határozattal (3) hagytak jóvá, többek között a vámkontingens tárgyát képező közönséges búza mennyiségének növelését írja elő.
            
         
               (2)
            
            
               A Bizottság 2375/2002/EK rendelete (4) közösségi vámkontingenst nyitott meg a kiválótól eltérő minőségű közönséges búzára. A 2006/333/EK határozattal jóváhagyott megállapodást indokolt az Egyesült Államokon és Kanadán kívüli harmadik országokra vonatkozó III. alkontingens szerinti mennyiségek 6 787 tonnával való emelésével végrehajtani.
            
         
               (3)
            
            
               Az egyértelműség érdekében pontosítani kell, hogy a behozatali engedélyek iránti kérelmeket legkésőbb hétfőn be kell nyújtani, ami nem zárja ki, hogy a kérelmeket korábban nyújtsák be.
            
         
               (4)
            
            
               Ezért a 2375/2002/EK rendeletet módosítani kell.
            
         
               (5)
            
            
               Mivel a 2006/333/EK határozattal jóváhagyott megállapodás értelmében a végrehajtás határideje 2006. július 1., e rendeletet az Európai Unió Hivatalos Lapjában való kihirdetésének napján kell hatályba léptetni.
            
         
               (6)
            
            
               Az e rendeletben foglalt intézkedések összhangban vannak a Gabonapiaci Irányítóbizottság véleményével,
            
         ELFOGADTA EZT A RENDELETET:
   1. cikk
   A 2375/2002/EK rendelet a következőképpen módosul:
   
               1.
            
            
               A 2. cikk (1) bekezdése helyébe a következő szöveg lép:
               „(1)   Az 1001 90 99 KN-kód alá tartozó, a kiválótól eltérő minőségű közönséges búza tekintetében 2 988 387 tonnára szóló vámkontingens megnyitására kerül sor.”
            
         
               2.
            
            
               A 3. cikk a következőképpen módosul:
               
                           a)
                        
                        
                           Az (1) bekezdés helyébe a következő szöveg lép:
                           „(1)   A globális behozatali vámkontingenst három alkontingensre osztják fel:
                           
                                       —
                                    
                                    
                                       I. alkontingens (tételszáma 09.4123): 572 000 tonna az Amerikai Egyesült Államok tekintetében,
                                    
                                 
                                       —
                                    
                                    
                                       II. alkontingens (tételszáma 09.4124): 38 000 tonna Kanada tekintetében,
                                    
                                 
                                       —
                                    
                                    
                                       III. alkontingens (tételszáma 09.4125): 2 378 387 tonna egyéb harmadik országok tekintetében.”
                                    
                                 
                     
                           b)
                        
                        
                           A (3) bekezdés helyébe a következő szöveg lép:
                           „(3)   A III. alkontingenst négy negyedéves részre osztják fel az alábbi időszakok és mennyiségek szerint:
                           
                                       a)
                                    
                                    
                                       1. rész: január 1-jétől március 31-ig – 594 597 tonna;
                                    
                                 
                                       b)
                                    
                                    
                                       2. rész: április 1-jétől június 30-ig – 594 597 tonna;
                                    
                                 
                                       c)
                                    
                                    
                                       3. rész: július 1-jétől szeptember 30-ig – 594 597 tonna;
                                    
                                 
                                       d)
                                    
                                    
                                       4. rész: október 1-jétől december 31-ig – 594 596 tonna.
                                    
                                 A 2006. évre vonatkozóan a 3. rész 597 991 tonna.”
                        
                     
         
               3.
            
            
               Az 5. cikk a következőképpen módosul:
               
                           a)
                        
                        
                           Az (1) bekezdés első mondata helyébe a következő szöveg lép:
                           „A behozatali engedély iránti kérelmeket minden héten hétfőn brüsszeli idő szerint legkésőbb 13:00 óráig kell benyújtani a tagállamok illetékes hatóságainak.”
                        
                     
                           b)
                        
                        
                           A (2) bekezdés első albekezdésének első mondata helyébe a következő szöveg lép:
                           „Az engedélykérelmek benyújtásának utolsó napján az illetékes hatóságok brüsszeli idő szerint legkésőbb 18.00 óráig elektronikus úton megküldik a mellékletben foglalt mintának megfelelő értesítést és a behozatali engedély iránti kérelmekben megjelölt valamennyi mennyiség összegével egyenlő összmennyiséget.”
                        
                     
                           c)
                        
                        
                           A (3) bekezdés helyébe a következő szöveg lép:
                           „(3)   Amennyiben az időszak kezdete óta odaítélt mennyiségek halmozott összege a (2) bekezdésben említett mennyiséggel együtt már meghaladja az érintett időszakra vonatkozó alkontingenst vagy részt, a Bizottság – legkésőbb a kérelmek benyújtását követő harmadik munkanapon – a kérelmezett mennyiségekre alkalmazandó odaítélési együtthatót állapít meg.”
                        
                     
                           d)
                        
                        
                           A (4) bekezdés első albekezdésének első mondata helyébe a következő szöveg lép:
                           „Az odaítélési együttható (3) bekezdés szerinti rögzítésének esetleges alkalmazását követően a tagállamok illetékes hatóságai az engedélykérelmek benyújtásának utolsó napjától számított negyedik munkanapon kiállítják a Bizottsághoz a (2) bekezdésnek megfelelően eljuttatott kérelmek szerinti behozatali engedélyeket.”
                        
                     
         2. cikk
   Ez a rendelet az Európai Unió Hivatalos Lapjában való kihirdetésének napján lép hatályba.
   Ezt a rendeletet 2006. július 1-jétől kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2006. június 29-én.
      
         
            a Bizottság részéről
         
         Mariann FISCHER BOEL
         
         
            a Bizottság tagja
         
      
   
   
      (1)  HL L 270., 2003.10.21., 78. o. A legutóbb az 1154/2005/EK bizottsági rendelettel (HL L 187., 2005.7.19., 11. o.) módosított rendelet.
   
      (2)  HL L 124., 2006.5.11., 15. o.
   
      (3)  HL L 124., 2006.5.11., 13. o.
   
      (4)  HL L 358., 2002.12.31., 88. o. A legutóbb a 491/2006/EK rendelettel (HL L 89., 2006.3.28., 3. o.) módosított rendelet.